# Joan Valentí i Cortès

Joan Valentí i Cortès (Igualada, Anoia, 1966) és un actor català de teatre, televisió i circ. Se'l coneix pel nom artístic de "Nan". És conegut pel personatge de Pau a la Família del Super3 de TVC, que va interpretar del 2006 al 2021. És regidor a l'Ajuntament d'Igualada com a independent dins del grup d'Esquerra Republicana de Catalunya-Acord Municipal.

## Trajectòria com a actor

Ha treballat d'actor i pallasso amb diferents companyies com ara Comediants, Monti & Cia, Pepa Plana & Cia, Circ Raluy i Cíclicus Leandro Mendoza. Actualment, és membre de T-Atraco Teatre amb qui ha cocreat diferents espectacles. Ha actuat al Teatre Nacional de Catalunya amb Nit de Reis i El mercader de Venècia.
Des de 2018 representa cinc monòlegs a Mort a les cunetes, un muntatge teatral escrit amb David Pintó, que és un homenatge a les víctimes de la repressió franquista. L'octubre de 2018 aquesta obra es va representar davant dels presos de la Presó de Lledoners.
El 2021, Joan Valentí i David Pintó, estrenen Molotov, sobre el cas del militant antifranquista del FRAP, Cipriano Marcos, que el 1973 va ser torturat al quarter de la Guàrdia Civil de Reus. El cas d'aquest activista d'origen andalús, immigrat a Catalunya, va ser silenciat a diferència del de Salvador Puig Antich i altres represaliats, que van tenir molta més repercussió. Aquesta obra de teatre es basa en el llibre Caso Cipriano Martos del periodista Roger Mateos.
L'any 2022, Joan Valentí estrena, junt amb David Pintó, La Primera, una dramatització de la vida de Natividad Yarza Planas, que ret homenatge a les mestres de la República i a les dones que foren pioneres en els seus camps.

## Premis

* 2024 Premi Dignitat 2023, atorgat per la Comissió de la Dignitat
* 2019: Premi al millor actor, atorgat a la 24a Mostra de Teatre de Barcelona, amb Mort a les cunetes
* 2019: Premi al millor espectacle, a la 24a Mostra de Teatre de Barcelona, per Mort a les cunetes

## Referències

* ↑ Redacció «La Cia. Pepa Pla, amb l'igualadí Nan Valentí, porta 'Si tu te'n vas' a Calaf». Anoia Diari, 23-02-2022.
* ↑ «La Família del Super3». TVC, 2018. [Consulta: 2019].
* ↑ «Joan Valentí — Ajuntament d'Igualada». Ajuntament d'Igualada. Arxivat de l'original el 12 de febrer 2023. [Consulta: 12 febrer 2023].
* ↑ «T-Atraco Teatre | T-Atraco Teatre». Arxivat de l'original el 2019-12-10. [Consulta: 11 desembre 2019].
* ↑ «Nit de Reis - TNC». TNC, 2010. [Consulta: 2019].
* ↑ «TNC - Mercader de Venècia», 2012. [Consulta: 2019].
* ↑ Anoia Diari. El Teatre de l'Aurora, escenari de 'Mort a les cunetes', 80 anys després dels fets, 05/02/2019.
* ↑ Figueras Doy, Jofre «Contra l'oblit que no reposa a les cunetes». La Directa, 29-12-2020.
* ↑ «Una obra sobre vuit assassinats pel franquisme per sedició i rebel·lió es representarà davant dels presos de Lledoners». Vilaweb, 11-10-2018. Arxivat de l'original el 2019-12-10 [Consulta: 10 desembre 2019].
* ↑ Redacció «Joan Valentí interpreta mañana en cárcel de Lledoners "Mort a les Cunetes"». La Vanguardia, 11-10-2008.
* ↑ Alcázar Serrat, Ivan «Ni els morts no estaran segurs». La Directa, 14-05-2021.
* ↑ Mateos, Roger. Caso Cipriano Martos: Vida y muerte de un militante antifranquista. (en castellà). Barcelona: Anagrama, 02-05-2018, p. 360. ISBN 978-84-339-2617-3.
* ↑ Redacció «Joan Valentí estrena ‘La primera’ sobre Nativitat Yarza al Teatre de l’Aurora». Anoia Diari, 22-12-2022.
* ↑ Press, Europa. «El historiador Paul Preston recibe en Londres el Premi Dignitat», 15-07-2024. [Consulta: 19 agost 2024].
* 1 2 «’Mort a les cunetes', mejor espectáculo en la 24 Mostra de Teatre de Barcelona» (en castellà). La Vanguardia, 10-12-2019. [Consulta: 12 desembre 2019].
* 1 2 «El Teatre del Raval ha celebrat la Gala d'entrega de premis de la 24 Mostra de Teatre de Barcelona». Teatral.net, 10-12-2019. Arxivat de l'original el 2021-01-28. [Consulta: 10 desembre 2019].